  Виталий Пронин Кизнерысь «Сказка» нылпи юрт 33 ар ӵоже киысь-пыдысь выльдэмын ӧвӧл ни. Туннэ, 16-тӥ гудырикошконэ, татчы пыраз Удмуртилэн Тӧроезлэсь ужзэ быдэсъясь Александр Бречалов. Туннэ Александр Бречалов быдэс нунал ужа Кизнер ёросын.Нылпи юртын быдэ вуо 200 пала пиналъёс. Юртсы кемалась пыр-поч тупатъямез возьма ни. Воштоно тылъезъёсты, липетэз, укноосты, интыен-интыен - выжез, тупатъяно канализациез но шуныт сётӥсь сӧзнэтэз. Эмвисъетэз, сиён пӧран сэрегез но спортзалэз туала куронъёсъя тупатоно.Тупатъян ужъёсты федерал бюджет чотын лэсьтыны луоз, та коньдон висъяське химоружиез быдтонъя программа улсын. Со мынэ калыклы кулэ луись юртъёсты возёнлы, умоятонлы. Программае пыриськон вылысь Кизнерысь кивалтэт вазиськон ыстӥз ни.Тодады вайытом: туннэ Александр Бречалов быдэс нунал ужа Кизнер ёросын. Ӵукна ик со пыраз Первомайской ульчаысь куашкан калэ вуэм корка, озьы ик тодматскиз Кизнерысь ческыт сиён потӥсь фабрикаен.Сергей Захаров Туспуктэм: udmurt.ru  